ddrg/super_eurlex huggingface dataset:
95/358/EY, Euratom: Neuvoston päätös, tehty 29 päivänä kesäkuuta 1995, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä



Virallinen lehti nro L 205 , 31/08/1995 s. 0038 - 0038



NEUVOSTON PÄÄTÖS, tehty 29 päivänä kesäkuuta 1995, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä (95/358/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, ottaa huomioon sopimuksen Euroopan unionista ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, sekä katsoo, että on aiheellista mukauttaa talous- ja sosiaalikomitean jäsenille, varajäsenille ja asiantuntijoille myönnettäviä päivärahoja, jotka on vahvistettu 3 päivänä maaliskuuta 1981 tehdyllä neuvoston päätöksellä 81/121/ETY (1), sellaisena kuin se on viimeksi muutettuna 29 päivänä huhtikuuta 1992 tehdyllä neuvoston päätöksellä 92/243/ETY (2), tässä muutoksessa tulisi muun muassa ottaa huomioon hotelli- ja ravintola-alan indeksikehitys Belgiassa, ja päivärahoja ei kuitenkaan ole aiheellista korottaa, jos päivärahoihin oikeutetuille ei aiheudu yöpymiskustannuksia työskentelypaikkakunnalla tai jos näistä kustannuksista ei esitetä riittäviä todisteita, ON PÄÄTTÄNYT SEURAAVAA: 1 artikla Kumotaan 3 päivänä maaliskuuta 1981 tehdyn neuvoston päätöksen 81/121/ETY, sellaisena kuin se on viimeksi muutettuna 29 päivänä huhtikuuta 1992 tehdyllä neuvoston päätöksellä 92/243/ETY, 2 artikla ja korvataan seuraavasti: "2 artikla 1) Päiväraha matkapäivältä on - jäsenille 4 450 Belgian frangia, - varajäsenille ja asiantuntijoille 3 000 Belgian frangia. 2) Päiväraha kokouspäivältä on - jäsenille 5 700 Belgian frangia, - varajäsenille ja asiantuntijoille 3 800 Belgian frangia. 3) Jos päivärahoihin oikeutettu esittää riittävät todisteet yöpymiskustannuksista työskentelypaikkakunnalla, hänelle myönnetään ylimääräinen päiväraha, joka on - jäsenille 1 000 Belgian frangia, - varajäsenille ja asiantuntijoille 700 Belgian frangia." 2 artikla Tämä päätös tulee voimaan 1 päivänä heinäkuuta 1995. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 67, 12.3.1981, s. 29 (2) EYVL N:o L 124, 9.5.1992, s. 39
95/351/EY: Komission päätös, tehty 26 päivänä heinäkuuta 1995, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta (ETA:n kannalta merkityksellinen teksti)



Virallinen lehti nro L 203 , 29/08/1995 s. 0013 - 0016



KOMISSION PÄÄTÖS, tehty 26 päivänä heinäkuuta 1995, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta (ETA:n kannalta merkityksellinen teksti) (95/351/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että komission päätöksessä 93/495/ETY (2), sellaisena kuin se on viimeksi muutettuna päätöksellä 94/989/EY (3), vahvistetaan luettelo Kanadan yhteisöön suuntautuvaan tuontiin hyväksymistä laitoksista ja uivista jalostamoista; tätä luetteloa voidaan muuttaa Kanadan toimivaltaisen viranomaisen toimittaessa uuden luettelon, Kanadan toimivaltainen viranomainen on toimittanut uuden luettelon, johon on lisätty 62 laitosta, poistettu 38 laitosta ja muutettu 11 laitosta koskevia tietoja, on tarpeen muuttaa hyväksyttyjen laitosten luettelo, ja tässä päätöksessä määrätyt toimenpiteet on vahvistettu komission päätöksessä 90/13/ETY (4) määrättyjä menettelyjä noudattaen, ON TEHNYT TÄMÄN PÄÄTÖKSEN: 1 artikla Muutetaan komission päätöksen 93/495/ETY liite B seuraavasti: 1. Lisätään seuraavat laitokset numerojärjestyksessä: >TAULUKON PAIKKA> . 2. Poistetaan seuraavat laitokset: >TAULUKON PAIKKA> . 3. Korvataan seuraavia laitoksia koskevat tiedot: >TAULUKON PAIKKA> seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 232, 15.9.1993, s. 43 (3) EYVL N:o L 378, 31.12.1994, s. 64 (4) EYVL N:o L 8, 11.1.1990, s. 70
95/416/EY: Komission päätös, tehty 27 päivänä syyskuuta 1995, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta toisen kerran (Ainoastaan saksankielinen teksti on todistusvoimainen)



Virallinen lehti nro L 242 , 11/10/1995 s. 0021 - 0023



KOMISSION PÄÄTÖS, tehty 27 päivänä syyskuuta 1995, Itävallan tasavallan, Suomen tasavallan ja Ruotsin kuningaskunnan liittymisehtoja koskevan asiakirjan 138 artiklan täytäntöönpanoon liittyvän Itävallan ohjelman hyväksymisestä tehdyn päätöksen 95/32/EY muuttamisesta toisen kerran (Ainoastaan saksankielinen teksti on todistusvoimainen) (95/416/EY) EUROOPAN YHTEISÖJEN KOMISSIO, joka ottaa huomioon Itävallan tasavallan, Suomen tasavallan ja Ruotsin kuningaskunnan liittymisasiakirjan ja erityisesti sen 138 ja 140 artiklan, sekä katsoo, että Itävalta toimitti 8 päivänä marraskuuta 1994 edellä mainitun liittymisasiakirjan 143 artiklan mukaisesti komission tiedoksi Itävallan ohjelman 138 artiklan tukien täytäntöönpanosta tiettyjen tuotteiden osalta ajanjaksolla 1995-1999, tämä ohjelma, sellaisena kuin se on muutettuna 16 päivänä joulukuuta päivätyllä kirjeellä, hyväksyttiin komission päätöksellä 95/32/EY (1); tätä päätöstä muutettiin komission päätöksellä 95/209/EY (2), Itävalta toimitti 18 ja 20 päivänä heinäkuuta 1995 komissiolle edellä mainitun liittymisasiakirjan 143 artiklan mukaisesti pyynnöt komission luvan saamiseksi ohjelman edelleen muuttamiseksi, ensimmäinen pyyntö koskee maidontuottajien tuen lisäämistä; Itävallassa tämän vuoden kuuden ensimmäisen kuukauden aikana tapahtunut hintakehitys tekee perustelluksi mainitun lisäyksen, jotta tavoite liittymisasiakirjan 138 artiklan 2 kohdan 1 alakohdassa tarkoitetun tuen asteittaisesta alentamisesta voidaan tyydyttävästi saavuttaa; lisäykset, jotka johtavat yhteiseen tuen enimmäismäärään kaikilla alueilla, ovat liittymisasiakirjan ja erityisesti sen 138 artiklan 1 kohdan toisen alakohdan määräysten mukaiset, ja toinen pyyntö koskee tukea nuorten nautaeläinten kasvattajille; mainittujen eläinten kasvattamisen tuesta määrätään liittymisasiakirjan liitteessä XIV; liittymisasiakirjan 140 artiklassa määrätään, että komissio antaa Itävallalle luvan myöntää liitteessä XIV tarkoitettuja siirtymäkauden kansallisia tukia kyseisessä liitteessä määrätyin rajoituksin ja edellytyksin ja että komissio täsmentää tukien lähtötason sekä tukien alenemisasteen; kyseisessä liitteessä ei määrätä nuoria nautaeläimiä koskevista rajoituksista ja edellytyksistä, ON TEHNYT TÄMÄN PÄÄTÖKSEN: 1 artikla Korvataan päätöksen 95/32/EY liite tämän päätöksen liitteellä. 2 artikla Tämä päätös on osoitettu Itävallan tasavallalle. Tehty Brysselissä 27 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 43, 25.2.1995, s. 53 (2) EYVL N:o L 131, 15.6.1995, s. 34 LIITE >TAULUKON PAIKKA>
95/407/EY: Komission päätös, tehty 6 päivänä lokakuuta 1995, yhteisön banaanien tuotannosta, kulutuksesta sekä tuonnista ja viennistä laadittavan arvion vahvistamisesta vuodeksi 1995



Virallinen lehti nro L 239 , 07/10/1995 s. 0032 - 0033



KOMISSION PÄÄTÖS, tehty 6 päivänä lokakuuta 1995, yhteisön banaanien tuotannosta, kulutuksesta sekä tuonnista ja viennistä laadittavan arvion vahvistamisesta vuodeksi 1995 (95/407/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuu 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että asetuksen (ETY) N:o 404/93 16 artiklassa säädetään, että markkinoiden tiettyjen parametrien perusteella on laadittava vuosittain arvio; tämän arvion pääasiallisena tarkoituksena on vahvistaa arviot yhteisön tuotannosta ja kulutuksesta sekä perinteisten AKT-banaanien tuonnista ja siten vahvistaa yhteisön markkinoiden hankintatarve sekä tariffikiintiön sopiva määrä, tässä arviossa on asetuksen (ETY) N:o 404/93 16 artiklan 3 kohdan mukaisesti otettava huomioon trooppisen hirmumyrskyn, "Debbien", seuraukset, jotka vaikuttivat huomattavasti tuotantoon Martiniquella ja Guadeloupella sekä tietyissä AKT-maissa heinäkuuhun 1995 asti, samoin kuin elokuussa ja syyskuussa 1995 riehuneiden hirmumyrskyjen, Iriksen, Luisin ja Marilynin seuraukset, arvioon sisältyy myös Itävallan, Suomen ja Ruotsin liittymisen johdosta banaanien hankintaan näissä maissa sovellettaviin siirtymäkauden toimenpiteisiin liittyvä 353 000 tonnin lisämäärä, ja banaanin hallintokomitea ei ole antanut lausuntoa puheenjohtajansa asettamassa määräajassa, ON TEHNYT TÄMÄN PÄÄTÖKSEN: 1 artikla Tämän päätöksen liitteessä vahvistetaan yhteisön banaanien tuotantoa, kulutusta sekä tuontia ja vientiä koskeva arvio vuodeksi 1995. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 LIITE >TAULUKON PAIKKA>
Komission päätös, tehty 2 päivänä lokakuuta 1995, Venäjällä esiintyvään suu- ja sorkkatautiin liittyvistä suojatoimenpiteistä tehdyn päätöksen 95/301/EY muuttamisesta (ETA:n kannalta merkityksellinen teksti)



Virallinen lehti nro L 239 , 07/10/1995 s. 0029 - 0029



KOMISSION PÄÄTÖS, tehty 2 päivänä lokakuuta 1995, Venäjällä esiintyvään suu- ja sorkkatautiin liittyvistä suojatoimenpiteistä tehdyn päätöksen 95/301/EY muuttamisesta (ETA:n kannalta merkityksellinen teksti) (95/405/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan 1 kohdan, sekä katsoo, että suu- ja sorkkataudin esiintyminen Venäjällä Moskovan alueella on vahvistettu, suu- ja sorkkataudin esiintyminen Venäjällä muodostaa vakavan uhan jäsenvaltioiden karjoille ottaen huomioon tiettyjen eläintuotteiden kaupan, Venäjällä esiintyvään suu- ja sorkkatautiin liittyvistä suojatoimenpiteistä 26 päivänä heinäkuuta 1995 tehdyssä komission päätöksessä 95/301/EY (2) määrätään tuontirajoituksista näille Moskovan alueelta peräisin oleville tuotteille sekä kielletään sellaisten verituotteiden tuonti, joita ei ole tarkoitettu ihmisravinnoksi, tiettyjä verituotteita, joiden pH-arvoa on muutettu, voidaan tuoda yhteisöön ilman vaaraa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/301/EY seuraavasti: 1. Lisätään 1 artiklan 3 kohtaan ilmaisu "päätöksen 95/301/EY" jälkeen ilmaisu "sellaisena kuin se on muutettuna päätöksellä 95/405/EY". 2. Lisätään 1 artiklaan seuraava: "4. Edellä 1 kohdassa määrättyä kieltoa ei sovelleta verituotteisiin, joille on suoritettu hapattaminen menetelmällä, jota käyttäen pH-arvo säilyy alhaisempana kuin 6 vähintään yhden tunnin ajan. 5. Jäsenvaltioiden on varmistettava, että Venäjältä lähetettävien verituotteiden mukana olevissa todistuksissa on merkintä seuraavasti: `Venäjällä esiintyvään suu- ja sorkkatautiin liittyvistä suojatoimenpiteistä tehdyn komission päätöksen 95/301/EY, sellaisena kuin se on muutettuna päätöksellä 95/405/EY, mukainen verituote.`" 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 184, 3.8.1995, s. 59
95/402/YOS: Neuvoston päätös, tehty 25 päivänä syyskuuta 1995, Euroopan unionista tehdyn sopimuksen K.1 artiklan täytäntöönpanotoimia koskevan yhteisen toiminnan toteuttamisesta



Virallinen lehti nro L 238 , 06/10/1995 s. 0002 - 0003



NEUVOSTON PÄÄTÖS, tehty 25 päivänä syyskuuta 1995, Euroopan unionista tehdyn sopimuksen K.1 artiklan täytäntöönpanotoimia koskevan yhteisen toiminnan toteuttamisesta (95/402/OSA) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan ja K.8 artiklan 2 kohdan, ottaa huomioon Euroopan yhteisöjen yleisen talousarvion vuodeksi 1995 ja erityisesti sen B 5.800, B 5.801 ja B 5.802 artiklan, ottaa huomioon Euroopan unionista tehdyn sopimuksen K.3 artiklan perusteella hyväksytyn yhteisen toiminnan sopimuksen K.1 artiklan täytäntöönpanotoimista(1), ON PÄÄTTÄNYT SEURAAVAA: 1 artikla Edellä mainitun yhteisen toiminnan täytäntöönpanoa vastaavat rahoituksen yleispuitteet vahvistetaan yhteisöjen yleisestä talousarviosta rahoitettavalta osalta 5,2 miljoonaksi ecuksi vuodeksi 1995. 2 artikla Euroopan yhteisöjen yleisen talousarvion osalta 1 artiklassa tarkoitettu määrä kohdistetaan seuraaville aloille: >TAULUKON PAIKKA> Tukikelpoisten hankkeiden on - koskettava useita jäsenvaltioita tai yhtä jäsenvaltiota, jos hankkeet ovat yleishyödyllisiä, - edellettävä tai jatkettava standardien laatimista sopimuksen VI osaston mukaisesti tai helpotettava kaikkea toimintayhteistyötä edellä mainituilla aloilla. Nämä hankkeet voivat koskea koulutusta, tiedon ja kokemusten keräystä ja vaihtoa, seminaareja, tutkimuksia ja julkaisuja tai ne voivat olla muita unionin yhteistyötä tukevia toimia. Näissä hankkeissa voi olla mukana komansien maiden edustajia, jos se on tarpeen niiden päämäärän kannalta. 3 artikla Esityksen hankkeista, joille haetaan rahoitusta, tekevät jäsenvaltiot tai komissio sopimuksen K.1 artiklan 1 6 kohtaan kuuluvilla aloilla ja yksinomaan jäsenvaltiot sopimuksen K.1 artiklan 7 9 kohtaan kuuluvilla aloilla. 4 artikla Komissio tutkii jätetyt hakemukset. Näiden tietojen perusteella hyväksytyt hankkeet ja niille myönnetty rahoitus määritetään ryhmässä, joka muodostuu jäsenvaltioiden edustajista. 5 artikla Komission tehtävänä on toteuttaa rahoituspäätökset, ja se laatii säännöllisesti kertomuksia Euroopan parlamentille ja neuvostolle. 6 artikla Menoa pidetään kelpoisena talousarviosta annettavaan tukeen, jollei tämän menon aiheuttanut seikka tapahdu 31 päivän heinäkuuta 1995 jälkeen, sanotun kuitenkaan rajoittamatta tämän päätöksen voimaantulopäivää. 7 artikla Tämä päätös tulee voimaan päivänä, jona se hyväksytään. Sitä sovelletaan 31 päivään joulukuuta 1995. Tehty Brysselissä 25 päivänä syyskuuta 1995. Neuvoston puolesta J. A. BELLOCH JULBE Puheenjohtaja (1) Ks. tämän virallisen lehden sivu 1.
95/393/EY: Komission päätös, tehty 26 päivänä syyskuuta 1995, sianlihan merkitsemisestä ja käytöstä soveltaen neuvoston direktiivin 80/217/ETY 9 artiklaa tehdyn päätöksen 95/186/EY muuttamisesta (ETA:n kannalta merkityksellinen teksti)



Virallinen lehti nro L 234 , 03/10/1995 s. 0045 - 0045



KOMISSION PÄÄTÖS, tehty 26 päivänä syyskuuta 1995, sianlihan merkitsemisestä ja käytöstä soveltaen neuvoston direktiivin 80/217/ETY 9 artiklaa tehdyn päätöksen 95/186/EY muuttamisesta (ETA:n kannalta merkityksellinen teksti) (95/393/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan g alakohdan, ottaa huomioon eläinlääkärin- ja kotieläinjalostustarkastuksista yhteisön sisäisessä kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 92/425/ETY (2), sellaisena kuin se on viimeksi muutettuna direktiivillä 92/118/ETY (3), ja erityisesti sen 10 artiklan, sekä katsoo, että toukokuussa 1995 komissio teki päätöksen 95/186/EY sianlihan merkitsemisestä ja käytöstä soveltaen neuvoston direktiivin 80/217/ETY (4) 9 artiklaa; päätöksessä 95/186/EY määrättyjen toimenpiteiden voimassaoloaika päättyy 1 päivänä lokakuuta 1995, Saksa on anonut mainitussa päätöksessä määrättyjen toimenpiteiden voimassaoloajan jatkamista 1 päivään joulukuuta 1995 asti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/186/EY seuraavasti: Korvataan 5 artiklassa sana "lokakuu" sanalla "joulukuu". 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 47, 21.2.1980, s. 11 (2) EYVL N:o L 224, 18.8.1990, s. 29 (3) EYVL N:o L 62, 15.3.1993, s. 49 (4) EYVL N:o L 120, 31.5.1995, s. 40
95/374/EY: Komission päätös, tehty 8 päivänä syyskuuta 1995, yhteisön kokeiden suorittamisesta tiettyjen lajien lisäys- ja taimiaineistoilla neuvoston direktiivin 92/33/ETY 20 artiklan 2 kohdan mukaisesti



Virallinen lehti nro L 222 , 20/09/1995 s. 0015 - 0015



KOMISSION PÄÄTÖS, tehty 8 päivänä syyskuuta 1995, yhteisön kokeiden suorittamisesta tiettyjen lajien lisäys- ja taimiaineistoilla neuvoston direktiivin 92/33/ETY 20 artiklan 2 kohdan mukaisesti (95/374/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vihannesten lisäys- ja taimiaineiston, lukuun ottamatta siemeniä, pitämisestä kaupan 28 päivänä huhtikuuta 1992 annetun neuvoston direktiivin 92/33/ETY (1), sellaisena kuin se on viimeksi muutettuna komission päätöksellä 94/152/EY (2), ja erityisesti sen 20 artiklan, sekä katsoo, että mainitussa direktiivissä lueteltujen vihanneslajien lisäys- ja taimiaineistojen on oltava mainitun direktiivin vaatimusten ja edellytysten mukaisia, tämän vuoksi on tarpeen suorittaa yhteisön kokeita mainitun direktiivin 20 artiklan 2 kohdan mukaisesti sen täytäntöönpanon alkuvaiheessa sen varmistamiseksi, että tiettyjen lajien lisäys- ja taimiaineistojen tekniset tarkastusmenetelmät yhdenmukaistetaan ensi tilassa, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön kokeet suvun Allium spp. lajien ja lajin Lycopersicon lycopersicum lisäys- ja taimiaineistoilla suoritetaan vuonna 1995, jotta niitä voitaisiin käyttää teknisten tarkastusmenetelmien yhdenmukaistamisessa. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 157, 10.6.1992, s. 1 (2) EYVL N:o L 66, 10.3.1994, s. 33
95/399/EY: Neuvoston päätös, tehty 18 päivänä syyskuuta 1995, yhteisön liittymisestä Intian valtameren tonnikalatoimikunnan perustamista koskevaan sopimukseen



Virallinen lehti nro L 236 , 05/10/1995 s. 0024 - 0024



NEUVOSTON PÄÄTÖS, tehty 18 päivänä syyskuuta 1995, yhteisön liittymisestä Intian valtameren tonnikalatoimikunnan perustamista koskevaan sopimukseen (95/399/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että yhteisö on allekirjoittanut Yhdistyneiden kansakuntien merioikeusyleissopimuksen, joka edellyttää kaikilta kansainvälisen yhteisön jäseniltä yhteistyötä elollisten luonnonvarojen suojelemiseksi ja hoitamiseksi, yhteisöllä on merikalastuksen osalta velvollisuus toteuttaa kalastusluonnonvarojen suojelu- ja hoitotoimenpiteitä sekä toteuttaa sopimusjärjestelyitä kolmansien maiden ja kansainvälisten järjestöjen kanssa, tässä tarkoituksessa yhteisö osallistui kansainvälisiin neuvotteluihin, jotka huipentuivat Yhdistyneiden kansakuntien elintarvike- ja maatalousjärjestön (FAO) hyväksymään sopimukseen Intian valtameren tonnikalatoimikunnan perustamisesta, tämä sopimus tarjoaa käyttökelpoiset puitteet kansainvälisen yhteistyön vahvistamiselle Intian valtameren tonnikalan ja vastaavien lajien suojelulle ja maltilliselle käytölle, ja yhteisön kalastajat kalastavat näitä lajeja Intian valtamerestä; yhteisön etujen mukaista on liittyä asianomaiseen sopimukseen, ON PÄÄTTÄNYT SEURAAVAA: 1 artikla Hyväksytään yhteisön puolesta Intian valtameren tonnikalatoimikuntaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja tallettaa liittymisasiakirjan tämän sopimuksen XVII artiklan 1 kohdan mukaisesti. Tehty Brysselissä 18 päivänä syyskuuta 1995. Neuvoston puolesta P. SOLBES MIRA Puheenjohtaja (1) EYVL N:o C 109, 1.5.1995, s. 277
95/369/EY: Komission päätös, tehty 7 päivänä syyskuuta 1995, EMOTR:n tukiosastosta rahoitettuihin menoihin liittyvien Italian tilien tarkastamisesta ja hyväksymisestä varainhoitovuoden 1989 osalta annetun päätöksen 94/1076/EY muuttamisesta (Ainoastaan italiankielinen teksti on todistusvoimainen)



Virallinen lehti nro L 220 , 16/09/1995 s. 0018 - 0018



KOMISSION PÄÄTÖS, tehty 7 päivänä syyskuuta 1995, EMOTR:n tukiosastosta rahoitettuihin menoihin liittyvien Italian tilien tarkastamisesta ja hyväksymisestä varainhoitovuoden 1989 osalta annetun päätöksen 94/1076/EY muuttamisesta (Ainoastaan italiankielinen teksti on todistusvoimainen) (95/369/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), ja erityisesti sen 5 artiklan 2 kohdan, sekä katsoo, että päätöksen 94/1076/EY (3) 2 artiklassa määrätään, että tietyt Italian maksamat summat kirjataan EMOTR:n tukiosaston menoihin vuosien 1995, 1996, 1997 ja 1998 lokakuussa, tässä yhteydessä maksettava määrä voi olla suurempi kuin ennakot edellä mainittujen tilikuukausien osalta eikä niitä näissä olosuhteissa voida kokonaan suorittaa komission ja neuvoston 21 päivänä lokakuuta 1994 antamissa yhteisissä johtopäätöksissä sovitussa määräajassa; näin ollen olisi määrättävä, että osa summasta voitaisiin tässä tapauksessa merkitä kirjanpitoon kyseisten vuosien syyskuun osalta, ja kuultuaan rahastokomiteaa ON TEHNYT TÄMÄN PÄÄTÖKSEN: 1 artikla Korvataan päätöksen 94/1076/EY 2 artiklan taulukko Italian osalta taulukolla seuraavasti: "- syyskuu ja lokakuu 1995: 106 585 718 400 Italian liiraa - syyskuu ja lokakuu 1996: 106 585 718 400 Italian liiraa - syyskuu ja lokakuu 1997: 106 585 718 400 Italian liiraa - syyskuu ja lokakuu 1998: 106 585 718 400 Italian liiraa". 2 artikla Tämä päätös on osoitettu Italian tasavallalle. Tehty Brysselissä 7 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 94, 28.4.1970, s. 13 (2) EYVL N:o L 125, 8.6.1995, s. 1 (3) EYVL N:o L 386, 31.12.1994, s. 24